**МОТИВИ**

за приемане на нов Правилник за реда, начина и условията за отпускане на еднократни социални помощи на граждани от община Тутракан

**1. Причини, налагащи приемане на нов правилник****:**

През 2008 г. с Решение № 20 / 27.11.2008 г. на Общински съвет –Тутракан е приет Правилник за реда, начина и условията за отпускане на еднократни социални помощи на граждани от община Тутракан, който регламентира отпускането на еднократни социални помощи с решение на Общински съвет. В процеса на прилагане на Правилника възникнаха затруднения, които налагат да се изготви нов правилник в унисон с променените в годините обстоятелства и законова среда. Предложеният проект на нов Правилник цели създаване на ясен и прозрачен ред при финансово или материално подпомагане на нуждаещите се.

**2. Цели, които се поставят:**

Установяване на единни правила за реда, начина и условията за отпускане на еднократна финансова помощ на нуждаещи се лица.

Създаване на допълнителни гаранции за съблюдаване принципите на равнопоставеност, прозрачност и публичност.

**3**. **Очаквани резултати :**

По – ефективно и справедливо разпределение на средствата, определени в бюджета на Община Тутракан за предоставяне на еднократни финансови помощи, по решение на Общински съвет.

**4.Финансови средства, необходими за прилагане на нормативния документ:**

Размерът на финансовите средства, отпускани по реда на този Правилник, се одобряват от Общинския съвет при приемане на годишния бюджет на Община Тутракан за съответната година или при неговата актуализация.

Не са необходими допълнителни финансови средства за администрирането и разглеждането на постъпващите заявления за отпускане на еднократна финансова помощ.

**5.Анализ за съответствие с правото на Европейския съюз**

Предлаганият нов Правилник за реда, начина и условията за отпускане на еднократни социални помощи на граждани от община Тутракан е в съответствие и не нарушава основни права и принципи от Правото на Европейския съюз, в това число и от Европейската харта за местното самоуправление.

Съгласно чл. 26, ал. 2 от Закона за нормативните актове, проектът се публикува на интернет страницата на институцията, като на заинтересованите лица се предоставя 30-дневен срок за предложения и становища по проекта. Последните могат да бъдат депозирани в деловодството на Община Тутракан, ул. „Трансмариска” №31 или изпращани на е-mail: tutrakan@b-trust.org